aneuploid
Store norske leksikon,Biologi,Vitenskapsgrener i biologien,Genetikk
Aneuploidi er når antallet kromosomer i en celle ikke er en perfekt multippel av antallet kromosomer i organismens kjønnsceller.
En celle med 15 kromosomer er for eksempel aneuploid dersom kjønnscellene inneholder 7 kromosomer. En celle med 14 kromosomer hadde i dette tilfellet derimot vært diploid (7×2).Kjønnscellene selv og celler med dobbelt eller flerdobbelt så mange kromosomer som kjønnscellene i organismen er altså ikke aneuploide, mens celler med andre antall kromosomer er det. Ordet brukes mest om avvik på noen få kromosomer; ellers heteroploid. Kreft Mange kreftceller er aneuploide. Prognosen er ofte forverret ved stort innslag av aneuploidi i svulsten. Les mer i Store norske leksikon haploid diploid polyploid – biologi kromosomer kreft